Врз основа на Оперативниот план за активни програми и мерки за вработување и услуги на пазарот на трудот за 2018 година, усвоен од Владата на Република Македонија, за активната мерка - Обука за стекнување на вештини од областа на банкарството, финансирана од Светска Банка, Агенцијата за вработување на Република Македонија, на ден 16.03.2018 година објавува:

ЈАВЕН ПОВИК

до невработените лица

Сите невработени лица евидентирани во Агенцијата за вработување на РМ кои имаат завршено најмалку средно образование и се заинтересирани да се здобијат со знаење како и можност да се стекнат со меѓународно признат сертификат од областа на банкарство, може да поднесат Пријава во Центарите за вработување за учество во еден од шестте понудени модули.

За кандидатите кои ќе поднесат пријава за учество ќе биде спроведено пред-тестирање од страна на спроведувачот на обуки, Академија за банкарство и информатичка технологија (АБИТ). По спроведеното тестирање ќе биде изработена ранг-листа според резултатите добиени од пред-тестирањето. Право на учество ќе имаат најдобро рангираните кандидати од квалификациониот испит. Доколку има поголем број на кандидати предност при изборот ќе имаат кандидатите кои први поднеле Пријава.

Невработените лица ќе имаат можност да поднесат Пријава за учество во обуката се до целосно пополнување на предвидениот број на кандидати согласно оваа мерка. Со обуките предвидено е да се опфатат 100 лица.

Обуките ќе бидат спроведени во Град Скопје. Истите ќе се спроведат согласно начинот и динамиката за изведување на обуките предложени од спроведувачот на обука (АБИТ). Лицата кои ќе посетат најмалку 70 % од предвидените часови ќе се стекнат со уверение за посетеност на обуката. Сите избрани кандидати ќе склучат договор со центарот за вработување во кој подетално ќе бидат уредени меѓусебните права и обврски.

Заинтересираните невработени лица можат да поднесат Пријава во Центарите за вработување, секој работен ден од 09:00 до 14:00 часот. Детални информации можат да се добијат во работните клубови на Центрите за вработување, на контакт телефон 02/3111-850 како и веб страните на Агенцијата за вработување на Република Македонија ([www.avrm.gov.mk](http://www.avrm.gov.mk)) и Министерство за труд и социјална политика на Република Македонија ([www.mtsp.gov.mk](http://www.mtsp.gov.mk)).

АГЕНЦИЈА ЗА ВРАБОТУВАЊЕ

НА РЕПУБЛИКА МАКЕДОНИЈА